Mökki myytävänä

**Tehyn Kuopion ao ry 551 jäsenet**

Teatteri Hermanni esittää Syvänniemellä hersyvän humoristisen koko perheen laulunäytelmä ”Mökki myytävänä”. Nuori lapsiperhe toteuttaa mökkiunelmansa romanttisen myyntiesitteen houkuttelemana. Perhe lähtee kesän viettoon uudelle rantamökilleen etätöihin ja bloggaamaan, omassa rauhassa kaukana kaikesta. Mitä vielä!

Idyllisen rauhan rikkoo milloin naapurimökin ylipirteä vanhuspariskunta, sisään puskeva savu, toimimaton netti, katkenneet sähköt, milloin taas ulvovat sudet ja pihaan ryntäävät retkeilijät. Mökkikauppojen purku ei onnistu ja yht’äkkiä ovella seisookin monta ostajaehdokasta. Mistä on kyse? Onko mökki sittenkään myytävänä?

**Esitykset kesällä 2025**  
  
ke 25.6. klo 19 ti 15.7. klo 19  
su 29.6. klo 16 ke 16.7. klo 19  
ti 1.7. klo 19 su 20.7. klo 16  
ke 2.7. klo 19 ti 22.7. klo 19  
su 6.7. klo 16 ke 23.7. klo 19  
ti 8.7. klo 19 su 27.7. klo 16  
ke 9.7. klo 19  
la 12.7. klo 19

Lipun omavastuu **ammattiosaston jäsenelle 10 €,** mikä maksetaan lippukassalle. Jäsen saa edun näyttämällä sähköisen jäsenkorttinsa Tehyn mobiilisovelluksesta lippukassalla. Näyttämällä jäsenkortin sovelluksesta, annat luvan väliaikaisen rekisterin pitoon.

Teatteri Hermanni toimii sisätiloissa komeassa kivilinnassa Kuttajärven rannalla Syvänniemen sydämessä, Postitie 32, 71570 Syvänniemi.

TERVETULOA!

 